Avis juridique important

|

31991L0226

Οδηγία 91/226/ΕΟΚ του Συμβουλίου της 27ης Μαρτίου 1991 για την προσέγγιση των νομοθεσιών των κρατών μελών σχετικά με τα συστήματα κατά της εκτόξευσης νερού ορισμένων οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 103 της 23/04/1991 σ. 0005 - 0028 Φινλανδική ειδική έκδοση: Κεφάλαιο 13 τόμος 20 σ. 0071  Σουηδική ειδική έκδοση: Κεφάλαιο 13 τόμος 20 σ. 0071

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Μαρτίου 1991 για την προσέγγιση των νομοθεσιών των κρατών μελών σχετικά με τα συστήματα κατά της εκτόξευσης νερού ορισμένων οχημάτων με κινητήρα και των ρυμουλκουμένων τους ( 91/226/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής ( 1 ),  Σε συνεργασία με το Ευρωπαϊκό Κοινοβούλιο ( 2 ),  Έχοντας υπόψη τη γνώμη της Οικονομικής και Κοινωνικής Επιτροπής ( 3 ),  Εκτιμώντας :  ότι είναι σημαντικό να θεσπιστούν μέτρα στόχος των οποίων θα είναι η δημιουργία, σταδιακά, της εσωτερικής αγοράς εντός χρονικού διαστήματος που λήγει στις 31 Δεκεμβρίου 1992 - ότι η εσωτερική αγορά περιλαμβάνει χώρο χωρίς εσωτερικά σύνορα στον οποίο  είναι εξασφαλισμένη η ελεύθερη κυκλοφορία αγαθών, προσώπων, υπηρεσιών και κεφαλαίων -  ότι οι τεχνικές προδιαγραφές τις οποίες πρέπει να ικανοποιούν ορισμένες κατηγορίες οχημάτων με κινητήρα και τα ρυμουλκούμενά τους, σύμφωνα με τις εθνικές νομοθεσίες, αφορούν, μεταξύ άλλων, τα συστήματα κατά της εκτόξευσης που φέρουν τα οχήματα αυτά - ότι οι εν λόγω προδιαγραφές διαφέρουν από το ένα κράτος μέλος στο άλλο - ότι για το λόγο αυτό είναι αναγκαίο όλα τα κράτη μέλη να υιοθετήσουν τις ίδιες προδιαγραφές, ώστε, ειδικότερα να καταστεί δυνατή η εισαγωγή, για κάθε τύπο οχήματος, της διαδικασίας  έγκρισης ΕΟΚ που αποτελεί αντικείμενο της οδηγίας 70/156/ΕΟΚ του Συμβουλίου της 6ης Φεβρουαρίου 1970 σχετικά με την προσέγγιση των νομοθεσιών των κρατών μελών για την έγκριση των οχημάτων με κινητήρα και των ρυμουλκουμένων τους ( 4 ), όπως τροποποιήθηκε  τελευταία από την οδηγία 87/403/ΕΟΚ ( 5 ).  ότι για να βελτιωθεί η οδική ασφάλεια, θεωρείται σημαντικό να εξοπλισθούν όλα τα εμπορικά βαριά οχήματα που έχουν μία ελάχιστη εκ κατασκευής προβλεπόμενη ταχύτητα με κατάλληλα συστήματα κατά της εκτόξευσης ώστε να συγκρατείται το νερό - ότι είναι επιθυμητό να καθιερωθεί μια ενιαία δοκιμή των επιδόσεων των εν λόγω συστημάτων κατά την τοποθέτησή τους στους διάφορους τύπους οχημάτων - ότι αυτό θα αποτε λέσει σημαντικο βήμα προς τη βελτίωση της κατάστασης - ότι για την έγκριση ΕΟΚ λήφθηκαν υπόψη οι δύο τύποι διατάξεων κατά της εκτόξευσης που διατίθενται σήμερα στην αγορά, δηλαδή εκείνα του τύπου με απορρόφηση ενέργειας και εκείνα του τύπου διαχωρισμού  αέρα/νερού, και ότι ήταν αναγκαίο να προβλεφθούν δύο διαφορετικές δοκιμές ανάλογα με τους προς έγκριση τύπους συστημάτων - ότι, με βάση τις μελέτες, έρευνες και δοκιμές που πραγματοποιούνται σήμερα, θα εισαχθεί το ταχύτερο δυνατό δοκιμή των επιδόσεων των τύπων οχημάτων που είναι εφοδιασμένα με τα συστήματα αυτά - ότι τα κράτη μέλη πρέπει να δώσουν προσοχή στο γεγονός ότι η εκτόξευση νερού είναι επίσης συνάρτηση των χαρακτηριστικών του οδοστρώματος, του τύπου των αυλακώσεων των ελαστικών καθώς και της ταχύτητας και των αεροδυναμικών χαρακτηριστικών του οχήματος - ότι η προσέγγιση των εθνικών νομοθεσιών σχετικά με τα οχήματα με κινητήρα συνεπάγεται την αναγνώριση από τα κράτη μέλη των ελέγχων που εκτελούνται σε καθένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1 1 .  Τα κράτη μέλη χορηγούν την έγκριση ΕΟΚ για κάθε σύστημα αποκαλούμενο στο εξής "σύστημα κατά της εκτόξευσης νερού", στόχος του οποίου είναι να περιορίσει την εκτόξευση νερού από τα ελαστικά κινουμένων οχημάτων, εφόσον το εν λόγω σύστημα  πληροί τις προδιαγραφές κατασκευής και δοκιμών του παραρτήματος ΙΙ, λαμβάνοντας υπόψη τους ορισμούς του παραρτήματος Ι .  2 .  Το κράτος μέλος που έχει χορηγήσει έγκριση ΕΟΚ λαμβάνει τα απαιτούμενα μέτρα για να ελέγχει, εφόσον είναι απαραίτητο, αν είναι ανάγκη σε συνεργασία με τις αρμόδιες υπηρεσίες των άλλων κρατών μελών, την πιστότητα παραγωγής σε σχέση με τον εγκεκριμένο  τύπο . Για το σκοπό αυτό, τα κράτη μέλη εφαρμόζουν τις προδιαγραφές του παραρτήματος IV .  Άρθρο 2 Τα κράτη μέλη, για κάθε σύστημα κατά της εκτόξευσης νερού που εγκρίνουν σύμφωνα με το άρθρο 1, παρέχουν στον κατασκευαστή ή στον εντολοδόχο τους ένα σήμα έγκρισης ΕΟΚ σύμφωνα με το υπόδειγμα του προσαρτήματος 3 του παραρτήματος ΙΙ .  Τα κράτη μέλη λαμβάνουν όλα τα κατάλληλα μέτρα για να εμποδίσουν τη χρήση σημάτων που ενδέχεται να προκαλέσουν σύγχυση μεταξύ των συστημάτων κατά της εκτόξευσης νερού που έχουν λάβει έγκριση ΕΟΚ σύμφωνα με το άρθρο 1, και άλλων συστημάτων κατά της  εκτόξευσης νερού .  Άρθρο 3 Κανένα κράτος μέλος δεν μπορεί να απαγορεύει τη διάθεση στην αγορά συστημάτων κατά της εκτόξευσης νερού για λόγους που σχετίζονται με την κατασκευή τους και τις επιδόσεις τους εφόσον τα συστήματα φέρουν το σήμα έγκρισης ΕΟΚ .  Εντούτοις η διάταξη αυτή δεν εμποδίζει ένα κράτος μέλος να λάβει μέτρα του είδους αυτού για τα συστήματα κατά της εκτόξευσης νερού που φέρουν το σήμα έγκρισης ΕΟΚ, τα οποία παρουσιάζουν συστηματικά διαφορές από τον εγκεκριμένο τύπο .  Το εν λόγω κράτος μέλος ενημερώνει αμέσως τα άλλα κράτη μέλη και την Επιτροπή για τα μέτρα που έλαβε προσδιορίζοντας τους λόγους για την απόφασή του αυτή . Εφαρμόζονται επίσης οι διατάξεις του άρθρου 5 .  Μη πιστότητα προς τον εγκεκριμένο τύπο, κατά την έννοια του δευτέρου εδαφίου, υπάρχει όταν δεν τηρούνται οι προδιαγραφές του παραρτήματος ΙΙ .  Άρθρο 4 Οι αρμόδιες αρχές κάθε κράτους αποστέλλουν, σε προθεσμία ενός μηνός, στις αρμόδιες αρχές των άλλων κρατών μελών, αντίγραφα των δελτίων έγκρισης ΕΟΚ συμπληρωμένα για κάθε τύπο συστήματος κατά της εκτόξευσης νερού που εγκρίνουν ή αρνούνται να  εγκρίνουν .  Άρθρο 5 1 .  Αν οι αρμόδιες αρχές του κράτους μέλους που έχει χορηγήσει την έγκριση ΕΟΚ διαπιστώσουν ότι συστήματα κατά της εκτόξευσης νερού που συνοδεύονται από πιστοποιητικό πιστότητας προς τον ίδιο τύπο δεν συμφωνούν προς τον τύπο που ενέκρινε,  λαμβάνει όλα τα αναγκαία μέτρα ώστε να εξασφαλίσει εκ νέου την πιστότητα των προτύπων παραγωγής με τον εγκεκριμένο τύπο . Οι αρμόδιες αρχές του εν λόγω κράτους ενημερώνουν τις αρμόδιες αρχές των άλλων κρατών μελών για τα μέτρα που έλαβαν, τα οποία  ενδεχομένως μπορούν να επεκταθούν μέχρι την ανάκληση της έγκρισης ΕΟΚ .  Οι εν λόγω αρχές λαμβάνουν τα ίδια μέτρα, αν πληροφορηθούν από τις αρμόδιες αρχές αλλου κράτους μέλους ότι δεν υφίσταται τέτοια πιστότητα .  2 .  Οι αρμόδιες αρχές των κρατών μελών αλληλοενημερώνονται, σε προθεσμία ενός μηνός για κάθε ανάκληση έγκρισης ΕΟΚ που έχει χορηγηθεί, χρησιμοποιώντας αντίγραφο του εντύπου έγκρισης υπογεγραμμένο, χρονολογημένο και στο οποίο σημειώνεται με μεγάλα  γράμματα : "Ανάκληση έγκρισης ΕΟΚ" καθώς και για τους λόγους που επέβαλαν το μέτρο αυτό .  3 .  Αν το κράτος μέλος που χορήγησε την έγκριση ΕΟΚ αμφισβητεί την απουσία πιστότητας που του γνωστοποιήθηκε, τα ενδιαφερόμενα κράτη μέλη φροντίζουν να διευθετήσουν τη διαφορά . Η Επιτροπή κρατείται ενήμερη . Προβαίνει, αν και όπου είναι αναγκαίο, στις  απαραίτητες διαβουλεύσεις για την εξεύρεση λύσης .  Άρθρο 6 Κάθε απόφαση που λαμβάνεται σύμφωνα με τις διατάξεις που έχουν εγκριθεί κατ' εφαρμογή της παρούσας οδηγίας , για την άρνηση ή την ανάκληση έγκρισης ΕΟΚ ή την απαγόρευση της διάθεσης στην αγορά ή της χρήσης τους, πρέπει να αιτιολογείται  λεπτομερώς . Η σχετική απόφαση πρέπει να κοινοποιείται στον ενδιαφερόμενο, ο οποίος ενημερώνεται συγχρόνως για τα ένδικα μέσα που διαθέτει σύμφωνα με τους ισχύοντες νόμους στα κράτη μέλη και για τις προθεσμίες που προβλέπονται για την ενάσκησή τους .  Άρθρο 7 Για τους σκοπούς της παρούσας οδηγίας, με τον όρο "όχημα" νοείται κάθε όχημα με κινητήρα της κατηγορίας Ν και του ρυμουλκουμένου του της κατηγορίας Ο, σύμφωνα με τον ορισμό των κατηγοριών που παρατίθενται στο παράρτημα Ι της οδηγίας 70/156/ΕΟΚ .  Άρθρο 8 Κανένα κράτος μέλος δεν μπορεί να αρνείται την έγκριση ΕΟΚ ή την εθνική έγκριση ούτε να αρνείται ή να απαγορεύει την πώληση, τη χορήγηση πινακίδων κυκλοφορίας, τη θέση σε κυκλοφορία ή τη χρήση οχήματος για λόγους που συνδέονται με τα συστήματα  κατά της εκτόξευσης νερού, που διαθέτουν, αν τα εν λόγω συστήματα έχουν εγκατασταθεί σύμφωνα με τις διατάξεις του παραρτήματος ΙΙΙ και αν οι διατάξεις κατά της εκτόξευσης νερού με τα οποία είναι εξοπλισμένα τα οχήματα φέρουν το σήμα έγκρισης ΕΟΚ .  Άρθρο 9 ιΟλες οι αναγκαίες τροποποιήσεις για την προσαρμογή των προδιαγραφών των παραρτημάτων της παρούσας οδηγίας στην τεχνική πρόοδο αποφασίζονται από την Επιτροπή σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ .  Άρθρο 10 1 .  Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία πριν από τις 10 Απριλίου 1992 . Ενημερώνουν αμέσως την Επιτροπή .  2 .  Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία .  3 .  Όταν τα κράτη μέλη θεσπίζουν αυτές τις διατάξεις, οι διατάξεις αυτές περιέχουν παραπομπή στην παρούσα οδηγία η συνοδεύονται από παρόμοια παραπομπή κατά την επίσημη δημοσίευσή τους . Ο τρόπος αυτής της παραπομπής καθορίζεται από τα κράτη μέλη .  Άρθρο 11 Η παρούσα οδηγία απευθύνεται στα κράτη μέλη .  Βρυξέλλες, 27 Μαρτίου 1991 . Για το Συμβούλιο Ο Πρόεδρος R . GOEBBELS KATALOGOS PARARTHMATVN PARARTHMA III :  Orismoi PARARTHMA III :  Prodiagrafew oson afora thn egkrish EOK tvn szsthmatvn kata thw ektojezshw neroz Prosarthma 1 : Dokimew szsthmatvn kata thw ektojezshw neroz me aporrofhsh thw energeiaw toz neroz Prosarthma 2 :  Dokimew szsthmatvn kata thw ektojezshw neroz toz tzpoz diaxvrismoz aera/neroz Prosarthma 3 :  Zpodeigma shmatow egkrishw EOK Prosarthma 4 :  Zpodeigma deltioz egkrishw EOK PARARTHMA III :  Prodiagrafew oson afora thn egkrish EOK enow tzpoz oxhmatow vw prow thn topouethsh tvn szsthmatvn kata thw ektojezshw neroz Prosarthma :  Pararthma toz deltioz egkrishw EOK tzpoz oxhmatow oson afora thn egkatastash szsthmatvn kata thw ektojezshw neroz PARARTHMA IV :  Pistothta thw paragvghw Pazsh thw paragvghw SXHMATA :  ( 1 evw 9 ) ( 1 ) ΕΕ αριθ . C 203 της 14 . 8 . 1989, σ. 16.(2 )  ΕΕ αριθ . C 96 της 17 . 4 . 1990, σ . 92, και απόφαση της 13ης Μαρτίου 1991 ( δεν έχει ακόμη δημοσιευθεί στην Επίσημη Εφημερίδα).(3 )  ΕΕ αριθ . C 62 της 12 . 3 . 1990, σ . 2.(4 )  ΕΕ αριθ . L 42 της 23 . 2 . 1970, σ . 1.(5 )  ΕΕ αριθ . L 220 της 8 . 8 . 1987, σ . 44 .   ΠΑΡΑΡΤΗΜΑ Ι   ΟΡΙΣΜΟΙ  Για την εφαρμογή της παρούσας οδηγίας, εφαρμόζονται οι ακόλουθοι ορισμοί .   1 .  Σύστημα κατά της εκτόξευσης νερού Σύστημα το οποίο σκοπό έχει να μειώνει τη δημιουργία νέφους από το νερό που εκτοξεύεται προς τα πάνω από τα ελαστικά του εν κινήσει οχήματος - Το σύστημα κατά της εκτόξευσης αποτελείται ανάλογα με την περίπτωση από φτερά, λασπωτήρες, εξωτερικές ποδιές,  εφοδιασμένους με σύστημα κατά της εκτόξευσης νερού .   2 .  Φτερά Τα άκαμπτα ή ημιεύκαμπτα στοιχεία που αποσκοπούν στο να παγιδεύσουν το εκτοξευόμενο νερό από τα εν κινήσει ελαστικά και να το διοχετεύσουν προς το έδαφος . Τα φτερά μπορούν να αποτελούν εξ ολοκλήρου ή εν μέρει αναπόσπαστο μέρος του αμαξώματος του  οχήματος ή άλλων στοιχείων του οχήματος όπως το κάτω μέρος της επιφάνειας φόρτωσης, κ.λπ .   3 .  Λασπωτήρας Εύκαμπτο στοιχείο που τοποθετείται κατακόρυφα πίσω από τον τροχό, στο κατώτερο τμήμα του πλαισίου ή της επιφάνειας φόρτωσης ή στα φτερά .  Ο λασπωτήρας χρησιμεύει επίσης στο να μειώνεται ο κίνδυνος που παρουσιάζουν τα μικρά αντικείμενα, και ιδιαίτερα χαλίκια που σηκώνουν τα κινούμενα ελαστικά από το δρόμο και να τα εκτινάσσουν προς τα πάνω ή πλαγίως προς άλλους χρήστες του δρόμου .   4 .  Σύστημα κατά της εκτόξευσης Μέρος του συστήματος κατά της εκτόξευσης νερού μπορεί να αποτελείται από :  4.1 .  Διαχωριστής αέρα/νερού Στοιχείο της εξωτερικής ποδιάς ή/και του λασπωτήρα, μέσω του οποίου μπορεί να περνά ο αέρας μειώνοντας με τον τρόπο αυτό τις εκπομπές του νέφους νερού .  4 .2 .  Απορροφητής ενέργειας Στοιχείο του φτερού ή/και του λασπωτήρα ή/και της εξωτερικής ποδιάς το οποίο απορροφά την ενέργεια του εκτοξευόμενου νερού, μειώνοντας έτσι τις εκτοξεύσεις νέφους νερού .   5 .  Εξωτερική ποδιά Στοιχείο που βρίσκεται σε επίπεδο περίπου κατακόρυφο και παράλληλο προς το διάμηκες επίπεδο του οχήματος . Οι εξωτερικές ποδιές μπορούν να αποτελούν αναπόσπαστα μέρη ενός φτερού ή του αμαξώματος του οχήματος .   6 .  Διευθυντήριοι τροχοί Οι τροχοί που τίθενται σε λειτουργία από το σύστημα διεύθυνσης του οχήματος .   7 .  Αυτοστρεφόμενος άξονας Ο άξονας που μπορεί να περιστρέφεται γύρω από ένα κεντρικό σημείο με τέτοιο τρόπο ώστε να μπορεί να γραφεί ένα οριζόντιο τόξο . Για τους σκοπούς της παρούσας οδηγίας, ένας αρθρωτός άξονας του τύπου "Pivot Steering" θεωρείται και αντιμετωπίζεται σαν  άξονας με διευθυντήριους τροχούς .   8 .  Αυτοδιευθυνόμενοι τροχοί Τροχοί στους οποίους δεν επενεργεί το σύστημα διεύθυνσης του οχήματος και οι οποίοι μπορούν να στρέφονται κατά γωνία όχι ανώτερη των 20γλόγω της τριβής που ασκεί το έδαφος .   9 .  Ανυψούμενος άξονας Άξονας που μπορεί να σηκώνεται από το δρόμο κατά τη διάρκεια της κανονικής λειτουργίας του οχήματος .  10 .  Κενό όχημα Το όχημα με το αμάξωμά του [ή με αντιπροσωπευτικό(α ) στοιχείο(α )] και, ενδεχομένως με το υγρό ψύξης, τα λιπαντικά, το καύσιμο, τα εργαλεία, τον εφεδρικό τροχό και τον οδηγό του οποίου το βάρος υπολογίζεται σε 75 χιλιόγραμμα .  11 .  Επιφάνεια επαφής Το μέρος του ελαστικού που έρχεται σε επαφή με το οδόστρωμα και χρησιμεύει για να εξασφαλίζει την πρόσφυση .  12 .  Τύπος συστήματος κατά της εκτόξευσης νερού Το σύνολο των συστημάτων που δεν διαφέρουν ως προς τα ακόλουθα βασικά χαρακτηριστικά :  - τη φυσική αρχή που έχει υιοθετηθεί για να μειωθούν οι εκτινάξεις ( απορρόφηση της ενέργειας του νερού, διαχωρισμός αέρα/νερού ),  - τα υλικά,  - τη μορφή,  - τις διαστάσεις ( σε περίπτωση που μπορούν να επηρεάσουν τη συμπεριφορά του εξοπλισμού ).   ΠΑΡΑΡΤΗΜΑ ΙΙ   ΠΡΟΔΙΑΓΡΑΦΕΣ ΓΙΑ ΤΗΝ ΕΓΚΡΙΣΗ ΕΟΚ ΤΩΝ ΣΥΣΤΗΜΑΤΩΝ ΚΑΤΑ ΤΗΣ ΕΚΤΟΞΕΥΣΗΣ ΝΕΡΟΥ  0 .  Γενικές προδιαγραφές 0.1 .  Τα συστήματα κατά της εκτόξευσης νερού πρέπει να είναι κατασκευασμένα κατά τρόπο ώστε να λειτουργούν καλά σε περίπτωση κανονικής χρήσης σε βρεγμένους δρόμους . Εξάλλου, δεν πρέπει να έχουν ελαττώματα κατασκευής ή κακοτεχνίες οι οποίες παρακωλύουν την  καλή λειτουργία .  1 .  Δοκιμές που πρέπει να εκτελούνται 1.1 .  Τα συστήματα κατά της εκτόξευσης νερού σύμφωνα με τη φυσική αρχή λειτουργίας τους, υποβάλλονται στις κατάλληλες δοκιμές, οι οποίες περιγράφονται στα προσαρτήματα 1 και 2, και πρέπει να ανταποκρίνονται στα αποτελέσματα του σημείου 4 των εν λόγω  προσαρτημάτων .  2 .  Αίτηση έγκρισης ΕΟΚ 2.1 .  Η αίτηση για έγκριση ΕΟΚ κάποιου τύπου συστήματος κατά της εκτόξευσης νερού υποβάλλεται από τον κατασκευαστή ή τον εντολοδόχο του .  2.2 .  Για κάθε τύπο, η αίτηση συνοδεύεται από τα ακόλουθα έγγραφα σε τρία αντίτυπα και με τις ακόλουθες πληροφορίες και υλικά :  2.2.1 .  τεχνική περιγραφή του συστήματος κατά της εκτόξευσης νερού στην οποία επισημαίνεται η αρχή της φυσικής που υιοθετήθηκε για τη λειτουργία του και η σχετική δοκιμή στην οποία πρέπει να υποβληθεί, τα υλικά που χρησιμοποιήθηκαν, καθώς και ένα ή περισσότερα  αρκετά λεπτομερή σχέδια στην κατάλληλη κλίμακα για να είναι δυνατή η αναγνώριση των συστημάτων .  2.2.2 .  Τέσσερα δείγματα : τρία για τις δοκιμές και το τέταρτο για το εργαστήριο δοκιμών για κάθε ενδεχόμενο εκ των υστέρων έλεγχο . Το εργαστήριο μπορεί να ζητήσει πρόσθετα δείγματα .  2.3 .  Επισημάνσεις Κάθε δείγμα πρέπει να φέρει ευανάγνωστο και ανεξίτηλο το βιομηχανικό σήμα ή την εμπορική ονομασία, την ένδειξη του τύπου και να περιλαμβάνει επαρκή χώρο για το σήμα έγκρισης ΕΟΚ .  3 .  ιΕγκριση ΕΟΚ 3.0 .  Πριν αρχίσει τις ενέργειες για τη χορήγηση έγκρισης ΕΟΚ, η αρμόδια αρχή οφείλει να εξακριβώσει ότι ο κατασκευαστής διαθέτει αποτελεσματικά συστήματα ελέγχου της πιστότητας της παραγωγής .  3.1 .  Όταν τα αντιπροσωπευτικά δείγματα του τύπου του προς έγκριση συστήματος υποβληθούν με επιτυχία στις κατάλληλες δοκιμές των προσαρτημάτων 1 ή 2, εκδίδεται έγκριση ΕΟΚ γι' αυτόν τον τύπο συστήματος κατά της εκτόξευσης σωματιδίων .  3.2 .  Σε κάθε τύπο συστήματος με την έγκριση της ΕΟΚ δίδεται ένας αριθμός έγκρισης .  3.3 .  Καθε τύπος συστήματος που ανταποκρίνεται σε ένα εγκεκριμένο τύπο κατ' εφαρμογή της παρούσας οδηγίας πρέπει να φέρει ένα σήμα έγκρισης ΕΟΚ . Το σήμα έγκρισης τοποθετείται στο σύστημα με τέτοιο τρόπο ώστε να είναι ανεξίτηλο και ευανάγνωστο, ακόμη και όταν  το σύστημα βρίσκεται τοποθετημένο στο όχημα .  3.4 .  Το σήμα έγκρισης ΕΟΚ ( υπόδειγμα της οποίας δίνεται στο προσάρτημα 3 του παρόντος παραρτήματος ) περιλαμβάνει :  3.4.1 .  ένα ορθογώνιο που περιβάλλει το μικρό γράμμα "ε", ακολουθούμενο από ένα ή περισσότερα γράμματα ή τον διακριτικό αριθμό του κράτους μέλους που χορήγησε την έγκριση ΕΟΚ :  1 για την Ομοσπονδιακή Δημοκρατία της Γερμανίας, 2 για τη Γαλλία, 3 για την Ιταλία, 4 για την Ολλανδία, 6 για το Βέλγιο, 9 για την Ισπανία, 11 για το Ηνωμένο Βασίλειο, 13 για το Λουξεμβούργο, 18 για τη Δανία, 21 για την Πορτογαλία, EL για την Ελλάδα και  IRL για την Ιρλανδία,  3.4.2 .  τον αριθμό έγκρισης ΕΟΚ ( που αντιστοιχεί στο δελτίο έγκρισης του οποίου υπόδειγμα δίδεται στο προσάρτημα 4 της παρούσας οδηγίας ), ο οποίος τοποθετείται κοντά στο ορθογώνιο είτε κάτω από το γράμμα "ε", είτε αριστερά ή δεξιά αυτού . Τα ψηφία του αριθμού  έγκρισης τοποθετούνται στην ίδια πλευρά με το γράμμα "ε" και υπό την ίδια έννοια . Οι λατινικοί αριθμοί πρέπει να αποφεύγονται στους αριθμούς έγκρισης για να μη δημιουργείται σύγχυση με άλλα σύμβολα,  3.4.3 .  τα γράμματα "Α" ή "S" ανάλογα με το εάν το σύστημα είναι με απορρόφηση ενέργειας ( Α ) ή με διαχωρισμό αέρα/νερού ( S ), τοποθετημένα οπουδήποτε πάνω ή κοντά στο ορθογώνιο .  Προσάρτημα 1 Δοκιμές των συστημάτων κατά της εκτόξευσης νερού με απορρόφηση της ενέργειας  1 .  Αρχή Σκοπός της δοκιμής αυτής είναι να προσδιοριστεί ποσοτικά η ικανότητα ενός συστήματος να συγκρατεί το νερό που εκτινάσσεται σε αυτό από μια σειρά ακροφυσίων . Η διάταξη δοκιμής αποβλέπει στην αναπαραγωγή των συνθηκών υπό τις οποίες πρέπει να λειτουργεί το  σύστημα όταν τοποθετηθεί σε ένα όχημα, όσον αφορά τον όγκο και την ταχύτητα του νερού που εκτοξεύεται από το έδαφος, από την επιφάνεια επαφής του ελαστικού με το έδαφος .  2 .  Εξοπλισμός Η συσκευή δοκιμής περιγράφεται στο σχήμα 8 . Οι δοκιμές πραγματοποιούνται σε περιβάλλον χωρίς ρεύματα αέρος .  3 .  Διαδικασία 3.1 .  Στερεώσατε ένα δοκίμιο του υπό δοκιμή υλικού πλάτους 500 (+ 0 /- 5 ) mm και ύψους 750 mm επάνω στο κατακόρυφο πλαίσιο της διάταξης δοκιμής προσέχοντας το δοκίμιο να βρίσκεται σαφώς μέσα στα όρια του συλλέκτη και κανένα εμπόδιο να μην μπορεί να εκτρέψει το  νερό πριν ή μετά τη δράση του .  3.2 .  Ρυθμίστε την ταχύτητα ροής του νερού στα 0,675 ( π 0,01 ) l/s και εκτινάξατε τουλάχιστον 90 λίτρα στο δοκίμιο από οριζόντια απόσταση 500 ( π 2 ) mm ( σχήμα 8 ).  3.3 .  Αφήστε το νερό να στραγγίξει από το δοκίμιο στο συλλέκτη και υπολογίστε το ποσοστό ( διαφορά ) μεταξύ της ποσότητας του νερού που συλλέχθηκε και αυτού που εκτινάχθηκε στο δοκίμιο .  3.4 .  Επαναλάβατε τη δοκιμή πέντε φορές και υπολογίστε το μέσο ποσοστό του νερού που συλλέγεται .  4 .  Αποτελέσματα 4.1 .  Κατά μέσο όρο το ποσοστό συλλεγμένου νερού από τις πέντε δοκιμές έχει υπολογισθεί ότι δεν πρέπει να είναι λιγότερο από 70 % της ποσότητας του νερού που εκτινάχθηκε στο σύστημα .  4.2 .  Αν το μεγαλύτερο και το μικρότερο ποσοστό του συλλεγμένου νερού αποκλίνουν από το μέσο όρο του περισσότερο από 5 %, η δοκιμή δεν θεωρείται έγκυρη και πρέπει να επαναληφθεί .  Αν και στη δεύτερη δοκιμή το μεγαλύτερο και μικρότερο ποσοστό του συλλεγόμενου νερού αποκλίνουν από το μέσο όρο περισσότερο από 5 %, ή/και η κατώτατη τιμή δεν πληροί τις απαιτήσεις του σημείου 4.1, δεν χορηγείται η έγκριση .  4.3 .  Όταν η κατακόρυφη θέση του συστήματος επηρεάζει τα παραγόμενα αποτελέσματα, η διαδικασία που περιγράφεται στα σημεία 3.1 και 3.4 προηγουμένως πρέπει να επαναληφθεί στις θέσεις οι οποίες δίνουν το μεγαλύτερο και το μικρότερο ποσοστό συλλεγόμενου νερού .  Οι προδιαγραφές του σημείου 4.2 εξακολουθούν να ισχύουν .  Η προδιαγραφή του σημείου 4.1 εξακολουθεί να ισχύει για να αναφέρονται τα αποτελέσματα κάθε δοκιμής .  Προσάρτημα 2 Δοκιμές των συστημάτων κατά της εκτόξευσης νερού τύπου διαχωριστών αέρα/νερού  1 .  Αρχή Σκοπός της δοκιμής αυτής είναι να προσδιοριστεί η ικανότητα ενός πορώδους υλικού να συγκρατεί το νερό με το οποίο ραντίζεται μέσω ενός ψεκαστήρα αέρα/νερού υπό πίεση .  Ο χρησιμοποιούμενος στη δοκιμή εξοπλισμός πρέπει να αναπαραγάγει τις συνθήκες στις οποίες θα υπόκειται το υλικό, ως προς τον όγκο και την ταχύτητα των εκτινάξεων νερού από τα ελαστικά, εάν είχε τοποθετηθεί στο όχημα .  2 .  Εξοπλισμός 2.1 .  Η διάταξη δοκιμής περιγράφεται στο σχήμα 9 .  3 .  Διαδικασία 3.1 .  Στερεώσατε κατακόρυφα ένα δοκίμιο 305 x 100 mm στον εξοπλισμό δοκιμής, ελέγξατε εάν υπάρχει κενός χώρος μεταξύ του δοκιμίου και της άνω κυρτής πλάκας και ότι ο συλλέκτης έχει τοποθετηθεί σωστά . Γεμίσατε το δοχείο του ψεκαστήρα με ακριβώς ένα λίτρο νερού  και τοποθετήστε τον όπως στο διάγραμμα .  3.2 .  Ο ψεκαστήρας πρέπει να είναι ρυθμισμένος ως εξής :  πίεση ( πίεση του ψεκαστήρα ): 5 bar + 10 %/- 0 %,  παροχή : 1 λίτρο/πρώτο λεπτό π 5 δεύτερα,  ψεκασμός : κυκλικός, διαμέτρου 50 mm περίπου σε απόσταση 200 mm από το δοκίμιο, με ακροφύσιο διαμέτρου 5 mm .  3.3 .  Ψεκάσατε μέχρι να εξαντληθεί το νέφος νερού και σημειώσατε το χρόνο που απαιτήθηκε . Αφήστε το νερό να κυλήσει από το δοκίμιο στο συλλέκτη επί 60 δευτερόλεπτα και μετρείστε τον όγκο του νερού που έχει συλλεγεί . Μετρήσατε την ποσότητα νερού που απέμεινε  ενδεχομένως στο δοχείο του συλλέκτη . Υπολογίσατε το ποσοστό του όγκου του νερού που έχει συλλεχθεί ως προς τον όγκο του νερού με το οποίο έγινε ο ψεκασμός .  3.4 .  Επαναλάβατε τη δοκιμή πέντε φορές και υπολογίσατε το μέσο ποσοστό της ποσότητας που έχει συλλεγεί . Ελέγξατε πριν από κάθε δοκιμή αν ο συλλέκτης, το δοχείο του ψεκαστήμα και το δοχείο μέτρησης είναι στεγνά .  3.5 .  Κατά τη διάρκεια της δοκιμής η θερμοκρασία του περιβάλλοντος πρέπει να είναι 21 ( π 3 ) Cγ .  4 .  Αποτελέσματα 4.1 .  Ο υπολογιζόμενος μέσος όρος του ποσοστού νερού που έχει συλλεγεί μετά από πέντε δοκιμές δεν πρέπει να είναι κατώτερος του 85 % της ποσότητας του νερού που εκτινάχθηκε στο σύστημα .  4.2 .  Εάν το μεγαλύτερο και το μικρότερο ποσοστό νερού που έχει συλλεγεί ποικίλλει περισσότερο από το 5 % από το μέσο ποσοστό, η δοκιμή δεν είναι έγκυρη και πρέπει να επαναληφθεί .  Αν και στη δεύτερη δοκιμή το μεγαλύτερο και μικρότερο ποσοστό του συλλεγόμενου νερού αποκλίνουν από το μέσο όρο περισσότερο από 5 %, ή/και η κατώτατη τιμή δεν πληροί τις απαιτήσεις του σημείου 4.1, δεν χορηγείται η έγκριση .  4.3 .  Όταν η κατακόρυφη θέση του συστήματος επηρεάζει τα παραγόμενα αποτελέσματα, η διαδικασία που περιγράφεται στα σημεία 3.1 και 3.4 προηγουμένως πρέπει να επαναληφθεί στις θέσεις οι οποίες δίνουν το μεγαλύτερο και το μικρότερο ποσοστό συλλεγόμενου νερού .  Οι προδιαγραφές του σημείου 4.2 εξακολουθούν να ισχύουν .  Η προδιαγραφή του σημείου 4.1 προηγουμένως εξακολουθεί να ισχύει για να αναφέρονται τα αποτελέσματα κάθε δοκιμής .  Προσάρτημα 3 Υπόδειγμα σήματος έγκρισης ΕΟΚ   Προσάρτημα 4 ΥΠΟΔΕΙΓΜΑ ΔΕΛΤΙΟΥ ΕΓΚΡΙΣΗΣ ΕΟΚ ( Μέγιστο μέγεθος : Α4 [210 mm x 297 mm]) e . . .  Ονομασία της Υπηρεσίας Κοινοποίηση σχετικά με την έγκριση ΕΟΚ, την άρνηση, την ανάκληση ή την επέκταση της έγκρισης ΕΟΚ για έναν τύπο συστήματος κατά της εκτόξευσης νερού Αριθ . έγκρισης ΕΟΚ : ..........................Επέκταση : .   1 .  Εμπορικό ή βιομηχανικό σήμα του συστήματος : .   2 .  Τύπος και εμπορική ονομασία του συστήματος : .  .   3 .  Αρχή της λειτουργίας του συστήματος : με απορρόφηση ενέργειας/διαχωρισμό αέρα/νερού (*): .   4 .  Όνομα και διεύθυνση του κατασκευαστή : .   5 .  Όνομα και διεύθυνση του εντολοδόχου του κατασκευαστή ( εάν υπάρχει ): .  .  .   6 .  Χαρακτηριστικά των συστημάτων κατά της εκτόξευσης νερού [σύντομη περιγραφή, εμπορικό σήμα ή ονομασία, αριθμός(οί )]: .  .  .  .   7 .  Υποβλήθηκε για έγκριση ΕΟΚ στις : .   8 .  Τεχνική υπηρεσία αρμόδια για τις δοκιμές έγκρισης : .  .   9 .  Ημερομηνία και αριθμός έγκρισης πρακτικών δοκιμών που συντάχθηκαν από την τεχνική υπηρεσία : .  .  10 .  Ημερομηνία της έγκρισης ΕΟΚ/άρνησης/ανάκλησης/επέκτασης της έγκρισης ΕΟΚ (*) .  .  11 .  Λόγος(οι ) για ενδεχόμενη επέκταση της έγκρισης ΕΟΚ : .  .  12 .  Τόπος : .  13 .  Ημερομηνία : .  14 .  Υπογραφή : .  15 .  Επισυνάπτονται τα έγγραφα που συνιστούν το φάκελο έγκρισης ο οποίος κατατέθηκε στην αρμόδια αρχή που χορήγησε την έγκριση καθώς και κατάλογος των εν λόγω εγγράφων - αντίγραφο του συνόλου ή μέρους του εν λόγω φακέλου μπορεί να ζητηθεί με σχετική  αίτηση .  16 .  Παρατηρήσεις ( εάν υπάρχουν ): .  .  .  .  .  .  (*) Διαγράψτε τις άχρηστες ενδείξεις .   ΠΑΡΑΡΤΗΜΑ ΙΙΙ   ΠΡΟΔΙΑΓΡΑΦΕΣ ΓΙΑ ΤΗΝ ΕΓΚΡΙΣΗ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΩΣ ΠΡΟΣ ΤΗΝ ΤΟΠΟΘΕΤΗΣΗ ΤΩΝ ΣΥΣΤΗΜΑΤΩΝ ΚΑΤΑ ΤΗΣ ΕΚΤΟΞΕΥΣΗΣ ΝΕΡΟΥ   ΠΕΔΙΟ ΕΦΑΡΜΟΓΗΣ 0.1 .  Όλα τα οχήματα της κατηγορία Ν2μέγιστης μάζας άνω των 7,5 τόνων και των κατηγοριών Ν3, Ο3και Ο4πρέπει να είναι κατασκευασμένα ή/και εφοδιασμένα με συστήματα κατά της εκτόξευσης νερού έτσι ώστε να πληρούν τις ακόλουθες προδιαγραφές .  0.2 .  Οι προδιαγραφές που αναφέρονται ανωτέρω σχετικά με τα συστήματα κατά της εκτόξευσης νερού όπως ορίζονται στο σημείο 4 του παραρτήματος Ι, δεν είναι υποχρεωτικά ωστόσο για τα οχήματα "πλαισίου-θαλάμου", για τα οχήματα χωρίς αμάξωμα, για τα οχήματα που προορίζονται να κυκλοφορούν "εκτός οδού", έτσι όπως αυτά ορίζονται στην οδηγία 70/156/ΕΟΚ,  ούτε για τα οχήματα για τα οποία η παρουσία αυτών των συστημάτων κατά της εκτόξευσης νερού δεν συμβιβάζεται με τη χρήση τους . Ωστόσο, αν τα συστήματα αυτά είναι προσαρμοσμένα στα εν λόγω οχήματα, θα πρέπει να είναι σύμφωνα με τις προδιαγραφές της  παρούσας οδηγίας . ΑΙΤΗΣΗ ΕΓΚΡΙΣΗΣ ΕΟΚ 1.1 .  Η αίτηση έγκρισης ΕΟΚ ενός τύπου οχήματος, ως προς την εγκατάσταση του συστήματος κατά της εκτόξευσης νερού πρέπει να υποβληθεί από τον κατασκευαστή του οχήματος ή τον εντολοδόχο του .  1.2 .  Πρέπει να συνοδεύεται από τα ακόλουθα έγγραφα, σε τρία αντίτυπα, και από τις ακόλουθες πληροφορίες :  1.2.1 .  τεχνική περιγραφή του συστήματος κατά της εκτόξευσης νερού, συνοδευόμενη από ένα ή περισσότερα επαρκώς λεπτομερή σχέδια σε κλίμακα που επιτρέπει την αναγνώριση του συστήματος .  1.3 .  Πρέπει να υποβληθεί στην τεχνική υπηρεσία που είναι επιφορτισμένη με τη διενέργεια των δοκιμών έγκρισης ένα όχημα αντιπροσωπευτικό του προς έγκριση τύπου οχήματος, εφοδιασμένο με το σύστημα κατά της εκτόξευσης ύδατος .  ΕΓΚΡΙΣΗ ΕΟΚ 2 .  Ένα δελτίο σύμφωνο προς το εμφαινόμενο στο παράρτημα V υπόδειγμα, επισυνάπεται στο δελτίο έγκρισης ΕΟΚ .  ΓΕΝΙΚΕΣ ΠΡΟΔΙΑΓΡΑΦΕΣ 3 .  Άξονες 3.1 .  Ανυψούμενοι άξονες ιΟταν ένα όχημα είναι εφοδιασμένο με έναν ή περισσότερους ανυψούμενους άξονες, το σύστημα κατά της εκτόξευσης νερού πρέπει να καλύπτει όλους τους τροχούς όταν ο άξονας είναι κατεβασμένος και οι τροχοί να είναι σε επαφή με το οδόστρωμα όταν ο άξονας  είναι ανυψωμένος .  3.2 .  Αυτοστρεφόμενοι άξονες ιΟταν ένα όχημα είναι εφοδιασμένο με αυτοστρεφόμενο άξονα, το σύστημα κατά της εκτόξευσης νερού πρέπει να καλύπτει τις προϋποθέσεις που ισχύουν για τους μη διευθυντήριους τροχούς εφόσον είναι συναρμολογημένος στο περιστρεφόμενο μέρος . Ειδάλλως, πρέπει  να καλύπτει τις προϋποθέσεις που ισχύουν για τους άξονες που είναι εφοδιασμένοι με διευθυντήριους τροχούς .  4 .  Θέση της εξωτερικής ποδιάς 4.1 .  Στην περίπτωση τροχών μη διευθυντήριων, η απόσταση "c" μεταξύ του διαμήκους επιπέδου που εφάπτεται στην εξωτερική επιφάνεια των ελαστικών εκτός από κάθε διόγκωση του ελαστικού κοντά στο έδαφος και της εσωτερικής επιφάνειας της ποδιάς δεν πρέπει να είναι  μεγαλύτερη από 75 mm, εκτός αν η ακτίνα του εσωτερικού άκρου της ποδιάς που ορίζεται στα σημεία 7.2, 8.2 και 9.2 δεν είναι μεγαλύτερη από 1,0 R, οπότε η απόσταση "c" δεν πρέπει να υπερβαίνει τα 100 mm ( σχήμα 1 ).  4.2 .  Στην περίπτωση διευθυντηρίων και αυτοδιευθυνόμενων τροχών η απόσταση "c" δεν πρέπει να υπερβαίνει τα 100 mm .  5 .  Κατάσταση του οχήματος Προς επαλήθευση των διατάξεων της παρούσας οδηγίας, το όχημα πρέπει να βρίσκεται στην ακόλουθη κατάσταση :  α )  πρέπει να είναι αφόρτωτο και οι τροχοί πρέπει να είναι στραμμένοι κατευθείαν εμπρός - β ) στην περίπτωση των ημι-ρυμουλκούμενων οχημάτων οι επιφάνειες φόρτωσης πρέπει να είναι οριζόντιες - γ ) τα ελαστικά πρέπει να φουσκώνονται στην κανονική τους πίεση .  6 .  Σύστημα κατά της εκτόξευσης νερού 6.1 .  Τα συστήματα κατά της εκτόξευσης νερού πρέπει να ικανοποιούν τις προδιαγραφές των σημείων 7 ή 9 παρακάτω .  6.2 .  Τα συστήματα κατά της εκτόξευσης νερού των μη διευθυντήριων τροχών ή των αυτοδιευθυνόμενων, που καλύπτονται από το δάπεδο του αμαξώματος ή από το κάτω μέρος της επιφάνειας φόρτωσης, πρέπει να ικανοποιούν είτε τις προδιαγραφές των σημείων 7 ή 9, είτε τις  προδιαγραφές του σημείου 8 .  ΕΙΔΙΚΕΣ ΠΡΟΔΙΑΓΡΑΦΕΣ 7 .  Προδιαγραφές σχετικά με τα συστήματα κατά της εκτόξευσης νερού με απορρόφηση της ενέργειας για άξονες που φέρουν διευθυντήριους ή αυτοδιευθυνόμενους ή μη διευθυντήριους τροχούς 7.1 .  Φτερά 7.1.1 .  Τα φτερά πρέπει να καλύπτουν τη ζώνη αμέσως επάνω, εμπρός και πίσω από το ή τα ελαστικά, ως εξής :  α )  στην περίπτωση απλών ή πολλαπλών αξόνων στους οποίους η απόσταση "d" ( σχήμα 4 ) μεταξύ των ελαστικών δύο παρακείμενων αξόνων υπερβαίνει τα 300 mm, το εμπρόσθιο άκρο C του φτερού ( σχήμα 2 ) πρέπει να εκτείνεται προς τα εμπρός ώσπου να συναντήσει τη  γραμμή O-Z, η οποία πρέπει να σχηματίζει γωνία θ=30γ το πολύ πάνω από το οριζόντιο επίπεδο για άξονες εφοδιασμένους με διευθυντήριους ή αυτοδιευθυνόμενους τροχούς, ή 20γ το πολύ για άξονες εφοδιασμένους με μη διευθυντήριους τροχούς .  Το οπίσθιο άκρο ( σχήμα 2 ) πρέπει να εκτείνεται προς τα κάτω κατά τρόπο, ώστε να μη βρίσκεται ψηλότερα από 100 mm πάνω από μια οριζόντια γραμμή που διέρχεται από το κέντρο του τροχού - β ) στην περίπτωση πολλαπλών αξόνων στους οποίους η απόσταση "d" μεταξύ των ελαστικών δύο παρακείμενων αξόνων δεν υπερβαίνει τα 300 mm, το φτερό πρέπει να είναι όπως φαίνεται στο σχήμα 4α - γ ) το φτερό πρέπει να έχει ολικό πλάτος "q" ( σχήμα 1 ) αρκετό για να καλύπτει τουλάχιστον όλο το πλάτος "d" του ελαστικού, ή το συνολικό πλάτος p δύο ελαστικών σε περίπτωση διπλών τροχών λαμβανομένων υπόψη των ακραίων περιπτώσεων για το σύστημα  ελαστικού/τροχού, όπως αυτές προδιαγράφονται από τον κατασκευαστή . Οι διαστάσεις "b" και "e" μετρώνται στο ύψος της πλήμνης, εξαιρουμένης οποιασδήποτε επισήμανσης, νεύρου, προστατευτικών ταινιών κ.λπ . στα τοιχώματα του ελαστικού .  7 .1.2 .  Στο εμπρόσθιο τμήμα του οπίσθιου μέρους του φτερού τοποθετείται ένα σύστημα κατά της εκτόξευσης νερού που συμφνεί με τις προδιαγραφές του προσαρτήματος 1 του παραρτήματος ΙΙ . Το εν λόγω σύστημα πρέπει να καλύπτει το εσωτερικό μέρος του φτερού μέχρι  ύψους που προσδιορίζεται από μια ευθεία γραμμή που περνά από το κέντρο του τροχού και σχηματίζει γωνία τουλάχιστον 30γ με το οριζόντιο επίπεδο ( σχήμα 3 ).  7.1.3 .  Εάν τα φτερά αποτελούνται από πολλά στοιχεία, αφού συναρμολογηθούν δεν πρέπει να παρουσιάζουν κενά που να επιτρέπουν της εκτόξευση σωματιδίων όταν το όχημα βρίσκεται εν κινήσει .  7.2 .  Εξωτερικές ποδιές 7 .2.1 .  Στην περίπτωση ενός άξονα ή πολλαπλών αξόνων στους οποίους η απόσταση "d" μεταξύ των ελαστικών δύο παρακείμενων αξόνων υπερβαίνει τα 300 mm, το κατώτερο άκρο της εξωτερικής ποδιάς δεν μπορεί να βρίσκεται πέρα από τις ακόλουθες αποστάσεις και ακτίνες,  μετρούμενες από το κέντρο του τροχού ( βλέπε σχήμα 2 ):    Rv = 1,5 R;  α )  άξονες που φέρουν διευθυντήριους ή αυτοδιευθυνόμενους τροχούς :  από το εμπρόσθιο άκρο ( προς το εμπρόσθιο μέρος του οχήματος ) ( σημείο C στις 30γ ) μέχρι το οπίσθιο άκρο ( προς το οπίσθιο μέρος του οχήματος ) ( σημείο Α στα 100 mm ) κορυφή ( αμέσως πάνω από το ελαστικό )  Rv 9 1,5 R  β ) άξονες που φέρουν μη διευθυντήριους τροχούς :  από το εμπρόσθιο άκρο (σημείο C στις 20γ ) μέχρι το οπίσθιο άκρο ( σημείο Α στα 100 mm ) κορυφή ( αμέσως πάνω από το ελαστικό )  Rv 9 1,25 R  όπου R είναι η ακτίνα του ελαστικού που φέρει το όχημα, και Rv η ακτινική απόσταση στην οποία βρίσκεται το κατώτερο άκρο της εξωτερικής ποδιάς .  7.2.2 .  Στην περίπτωση πολλαπλών αξόνων στους οποίους η απόσταση "d" μεταξύ ελαστικών δύο παρακείμενων αξόνων δεν υπερβαίνει τα 300 mm, οι εξωτερικές ποδιές που βρίσκονται στο χώρο μεταξύ των αξόνων πρέπει να τοποθετούνται στις αποστάσεις που δίνονται στο  σημείο 7.2.1 και να εκτείνονται προς τα κάτω κατά τέτοιο τρόπο ώστε να μη βρίσκονται ψηλότερα από 150 mm πάνω από μια οριζόντια ευθεία που διέρχεται από το κέντρο των τροχών, ή έτσι ώστε η οριζόντια απόσταση μεταξύ των ακρότατων ( κατώτερων ) σημείων τους  να μην υπερβαίνει τα 60 mm ( σχήμα 4α ).  7.2.3 .  Το ύψος της εξωτερικής ποδιάς πρέπει να είναι τουλάχιστον 45 mm σε όλα τα σημεία πίσω από μια κατακόρυφη γραμμή που διέρχεται από το κέντρο του τροχού . Το ύψος της ποδιάς μπορεί να μειώνεται προοδευτικά μπροστά από τη γραμμή αυτή .  7.2.4 .  Στις εξωτερικές ποδιές ή μεταξύ των εξωτερικών ποδιών των άλλων τμημάτων των φτερών, δεν πρέπει να υπάρχει κανένα άνοιγμα που να επιτρέπει την έξοδό του εκτοξευόμενου νερού, όταν το όχημα βρίσκεται εν κινήσει .  7.3 .  Λασπωτήρες 7.3.1 .  Το πλάτος του λασπωτήρα πρέπει να ικανοποιεί την απαίτηση της παραγράφου 7 .1.1 στοιχείο γ ) για το πλάτος "q" εξαιρούμενης της περίπτωσης που ο λασπωτήρας βρίσκεται στο φτερό, οπότε πρέπει να έχει τουλάχιστον το ίδιο πλάτος με το πέλμα του ελαστικού .  7.3.2 .  Ο λασπωτήρας πρέπει να τοποθετείται σε κατακόρυφο περίπου επίπεδο .  7.3.3 .  Το ανώτατο ύψος του κάτω άκρου δεν πρέπει να υπερβαίνει τα 200 mm ( σχήμα 3 ).  Η απόσταση αυτή γίνεται 300 mm για τον τελευταίο πίσω άξονα εφόσον η ακτινική απόσταση του κατώτατου ορίου της εξωτερικής Rv, δεν υπερβαίνει τις διαστάσεις της ακτίνας των ελαστικών των τροχών του άξονα αυτού .  7.3.4 .  Ο λασπωτήρας δεν πρέπει να απέχει περισσότερο από 300 mm από το απώτερο πίσω σημείο του ελαστικού, απόσταση μετρούμενη οριζόντια .  7.3.5 .  Στην περίπτωση πολλαπλών αξόνων στους οποίους η απόσταση "d" μεταξύ των ελαστικών δύο παρακείμενων αξόνων είναι μικρότερη από 250 mm, οι λασπωτήρες πρέπει να τοποθετούνται μόνο στους οπίσθιους τροχούς . Αντίθετα, αν η απόσταση "d" μεταξύ των ελαστικών  δύο παρακείμενων αξόνων είναι μεγαλύτερη ή ίση με 250 mm πρέπει να τοποθετούνται λασπωτήρες σε όλους τους τροχούς [σχήμα 4β )].  7.3.6 .  Οι λασπωτήρες δεν πρέπει να εκτρέπονται περισσότερο από 100 mm προς τα πίσω κατά την εφαρμογή δύναμης 3 Ν ανά 100 mm του πλάτους τους, σε απόσταση 50 mm πάνω από το χαμηλότερο άκρο τους .  7.3.7 .  Όλη η εμπρόσθια επιφάνεια του λασπωτήρα που ανταποκρίνεται στις ελάχιστες απαιτούμενες διαστάσεις, πρέπει να καλύπτεται με ένα σύστημα κατά της εκτόξευσης νερού σύμφωνα με τις προδιαγραφές του παραρτήματος ΙΙ προσάρτημα 1 .  7.3.8 .  Μεταξύ του πίσω κάτω μέρους του φτερού και του λασπωτήρα, δεν πρέπει να υπάρχει κανένα κενό που θα επιτρέπει την εκτόξευση σωματιδίων .  7.3.9 .  Όταν το σύστημα κατά της εκτόξευσης σταγονιδίων πληροί τις προδιαγραφές για τους λασπωτήρες ( σημείο 7.3 ), δεν απαιτείται πρόσθετος λασπωτήρας .  8 .  Προδιαγραφές που ισχύουν για τα συστήματα κατά της εκτόξευσης νερού εφοδιασμένα με συστήματα απορρόφησης ενέργειας για ορισμένους άξονες με μη διευθυντήριους ή αυτοδιευθυνόμενους τροχούς ( βλέπε σημείο 6.2 προηγουμένως ) 8.1 .  Φτερά 8.1.1 .  Τα φτερά πρέπει να καλύπτουν τη ζώνη αμέσως επάνω από το ελαστικό ή τα ελαστικά . Τα εμπρός και πίσω άκρα πρέπει να εκτείνονται τουλάχιστον μέχρι το οριζόντιο επίπεδο που εμφαίνεται στο άνω σημείο του ελαστικού ή των ελαστικών ( σχήμα 5 ). Ωστόσο, το πίσω  άκρο μπορεί να αντικατασταθεί από το λασπωτήρα και στην περίπτωση αυτή ο λασπωτήρας πρέπει να φθάνει μέχρι το ανώτατο τμήμα του φτερού ( ή του αντίστοιχου στοιχείου ).  8.1.2 .  Όλο το πίσω εσωτερικό τμήμα του φτερού πρέπει να έχει τοποθετηθεί με ένα σύστημα κατά της εκτόξευσης νερού σύμφωνα με τις προδιαγραφές του παραρτήματος ΙΙ προσάρτημα 1 .  8.2 .  Εξωτερικές ποδιές 8.2.1 .  Στην περίπτωση απλών ή πολλαπλών αξόνων όπου η απόσταση των παρακείμενων ελαστικών είναι ανώτερη ή ίση των 250 mm, η εξωτερική ποδιά πρέπει να καλύπτει την επιφάνεια από το κάτω μέρος του άνω τμήματος του φτερού έως μία ευθεία που ορίζεται από την  εφαπτόμενη του ανώτερου σημείου του ελαστικού ή των ελαστικών και μεταξύ του κατακόρυφου επιπέδου που σχηματίζεται από την εφαπτομένη στο εμπρός μέρος του ελαστικού και του φτερού ή του λασπωτήρα που βρίσκεται πίσω από τον τροχό ή τους τροχούς [σχήμα  5β )].  Στην περίπτωση πολλαπλών αξόνων, πρέπει να τοποθετηθεί μια εξωτερική ποδιά σε κάθε τροχό .  8.2.2 .  Μεταξύ της εξωτερικής ποδιάς και του κάτω μέρους του φτερού δεν πρέπει να υπάρχει κανένα κενό, που να επιτρέπει την εκτόξευση νερού .  8.2.3 .  Όταν δεν έχουν τοποθετηθεί λασπωτήρες πίσω από κάθε τροχό ( βλέπε σημείο 7.3.5 ), η εξωτερική ποδιά πρέπει να είναι συνεχής από το εξωτερικό άκρο του λασπωτήρα έως το κατακόρυφο επίπεδο που εφάπτεται στο πλέον πρόσθιο σημείο του ελαστικού [βλέπε σχήμα  5α )] του πρώτου άξονα .  8.2.4 .  Όλη η εσωτερική επιφάνεια της εξωτερικής ποδιάς, το ύψος του οποίου δεν πρέπει να είναι κατώτερο των 100 mm, πρέπει να είναι εφοδιασμένη με ένα σύστημα κατά της εκτόξέυσης νερού απορρόφησης της ενέργειας που να συμφωνεί με τις προδιαγραφές του  παραρτήματος ΙΙ .  8.3 .  Λασπωτήρες Οι λασπωτήρες πρέπει να εκτείνονται ως το χαμηλότερο σημείο του φτερού και να συμφωνούν με τα σημεία 7.3.1 έως 7.3.9 .  9 .  Προδιαγραφές που ισχύουν για τα συστήματα κατά της εκτόξευσης νερού διαχωρισμού αέρα/νερού για άξονες με διευθυντήριους ή αυτοδιευθυνόμενους ή μη διευθυντήριους τροχούς 9.1 .  Φτερά 9.1.1 .  Τα φτερά λάσπης πρέπει να συμφωνούν με το σημείο 7.1.1.γ ).  9.1.2 .  Τα φτερά για απλούς ή πολλαπλούς άξονες, στους οποίους η απόσταση μεταξύ των ελαστικών δύο παρακείμενων αξόνων είναι μεγαλύτερη από 300 mm, πρέπει να συμφωνούν επίσης και με το σημείο 7 .1.1.α ).  9.1.3 .  Στην περίπτωση πολλαπλών αξόνων στους οποίους η απόσταση μεταξύ των ελαστικών δύο παρακείμενων αξόνων δεν υπερβαίνει τα 300 mm, τα φτερά πρέπει να συμφωνούν επίσης με το πρότυπο του σχήματος 7 .  9.2 .  Εξωτερικές ποδιές 9.2.1 .  Οι κατώτερες άκρες της εξωτερικής ποδιάς πρέπει να είναι εφοδιασμένες με συστήματα κατά της εκτόξευσης νερού διαχωρισμού αέρα/νερού σύμφωνα με τις προδιαγραφές του παραρτήματος ΙΙ .  9.2.2 .  Στην περίπτωση απλών ή πολλαπλών αξόνων στους οποίους η απόσταση μεταξύ των ελαστικών δύο παρακείμενων αξόνων υπερβαίνει τα 300 mm, το κατώτερο άκρο του συστήματος κατά της εκτόξευσης νερού που τοποθετείται στην εξωτερική ποδιά πρέπει να έχει τις  ακόλουθες διαστάσεις και ακτίνες, μετρώντας από το κέντρο του τροχού ( σχήμα 6 και 7 ):    Rv = 1,05 R;  α )  άξονες που φέρουν διευθυντήριους ή αυτοδιευθυνόμενους τροχούς :  από το εμπρόσθιο άκρο ( προς το εμπρόσθιο τμήμα του οχήματος ) ( σημειο C στις 30γ ) έως το οπίσθιο άκρο ( προς το οπίσθιο τμήμα του οχήματος ) ( σημείο Α στα 100 mm )  Rv 9 1,05 R  b ) ajonew poz ferozn mh diezuznthriozw troxozw :  apo to emprosuio akro ( shmeio C stiw 20g ) evw to opisuio akro ( shmeio A sta 100 mm )  Rv 9 1,00 R  opoz Rv = ακτίνα του ελαστικού που φέρει το όχημα και Rv = ακτινική απόσταση από το κατώτερο άκρο της εξωτερικής ποδιάς έως το κέντρο του τροχού .  9.2.3 .  Στην περίπτωση πολλαπλών αξόνων στους οποίους η απόσταση μεταξύ των ελαστικών δύο παρακείμενων αξόνων δεν υπερβαίνει τα 300 mm, οι εξωτερικές ποδιές που βρίσκονται στους χώρους μεταξύ των αξόνων πρέπει να είναι σύμφωνες με την παράγραφο 9.1.3, και να  εκτείνονται προς τα κάτω με τέτοιο τρόπο, ώστε να μην απέχουν περισσότερο από 100 mm πάνω από οριζόντια ευθεία που διέρχεται από τα κέντρα των τροχών ( σχήμα 7 ).  9.2.4 .  Το ύψος της εξωτερικής ποδιάς, δεν πρέπει να είναι μικρότερο από 45 mm σε όλα τα σημεία πίσω από μια κατακόρυφη γραμμή που διέρχεται από το κέντρο του τροχού . Το ύψος της ποδιάς μπορεί να μειώνεται προοδευτικά μπροστά από την παραπάνω γραμμή .  9.2.5 .  Στις εξωτερικές ποδιές ή μεταξύ της εξωτερικής ποδιάς των φτερών δεν πρέπει να υπάρχει κανένα κενό που να επιτρέπει την εκτόξευση σωματιδίων .  9.3 .  Λασπωτήρες 9.3.1 .  Οι λασπωτήρες πρέπει να είναι :  α )  σύμφωνοι με το σημείο 7.3 ( σχήμα 3 ) ή β ) σύμφωνοι με τα σημεία 7.3.1, 7.3.2, 7.3.5, 7.3.8 και 9.3.2 ( σχήμα 6 ).  9.3.2 .  Τα συστήματα κατά της εκτόξευσης νερού που είναι σύμφωνα με τις προδιαγραφές του παραρτήματος ΙΙ προσάρτημα 2 πρέπει να τοποθετούνται στους λασπωτήρες που αναφέρονται στο σημείο 9.3.1 στοιχείο β ), τουλάχιστον κατά μήκος ολόκληρης της πλευράς .  9.3.2.1 .  Το κατώτερο άκρο του συστήματος κατά της εκτόξευσης νερού δεν πρέπει να απέχει περισσότερο από 200 mm από το έδαφος .   9.3.2.2 .  Το σύστημα κατά της εκτόξευσης νερού πρέπει να έχει ύψος τουλάχιστον 100 mm .   9.3.2.3 .  Οι λασπωτήρες που αναφέρονται στο σημείο 9.3.1 στοιχείο β ), εξαιρουμένου του κάτω μέρους που περιλαμβάνει το σύστημα κατά της εκτόξευσης νερού δεν πρέπει να κάμπτεται κατά περισσότερο από 100 mm προς τα πίσω όταν ασκείται δύναμη 3 Ν ανά 100 mm πλάτους  του λασπωτήρα η οποία μετράται στη συνάντησή του λασπωτήρα με το σύστημα κατά της εκτόξευσης νερού στη θέση λειτουργίας του και εφαρμόζεται σε απόσταση 50 mm πάνω από το κάτων άκρο του λασπωτήρα .   9.3.3 .  Οι λασπωτήρες δεν πρέπει να απέχουν περισσότερο από 200 mm από το απώτερο άκρο του ελαστικού, όταν η απόσταση αυτή μετρείται οριζόντια .  Προσάρτημα 4 ΥΠΟΔΕΙΓΜΑ ( Μέγιστο μέγεθος : Α4 ( 210 x 297 mm ) ΠΑΡΑΡΤΗΜΑ ΤΟΥ ΔΕΛΤΙΟΥ ΕΓΚΡΙΣΗΣ ΕΟΚ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΣΥΣΤΗΜΑΤΩΝ ΚΑΤΑ ΤΗΣ ΕΚΤΟΞΕΥΣΗΣ ΝΕΡΟΥ ( ιΑρθρο 4 παράγραφος 2 και άρθρο 10 της οδηγίας 70/156/ΕΟΚ του Συμβουλίου της  6ης Φεβρουαρίου 1970 περί προσεγγίσως των νομοθεσιών των κρατών μελών που αναφέρονται στην έγκριση των οχημάτων με κινητήρα και των ρυμουλκουμένων τους ) e . . .  Ονομασία της Υπηρεσίας Αριθμός έγκρισης ΕΟΚ : ..........................Αριθμός επέκτασης : .   1 .  Βιομηχανικό ή εμπορικό σήμα του οχήματος : .   2 .  Τύπος και εμπορική ονομασία του οχήματος : .  .   3 .  Τρόποι αναγνώρισης του τύπου, εφόσον επισημαίνεται στο όχημα : .   3.1 .  Θέση της επισήμανσης : .   4 .  Κατηγορία του οχήματος : .   5 .  Όνομα και διεύθυνση του κατασκευαστή : .  .   6 .  Όνομα και διεύθυνση του εντολοδόχου ( αν υπάρχει ): .  .   7 .  Χαρακτηριστικά των συστημάτων κατά της εκτόξευσης νερού ( σύντομη περιγραφή, βιομηχανικό σήμα ή ονομασία, και αριθμοί έγκρισης των χρησιμοποιουμένων συστημάτων κατά της εκτόξευσης νερού : .  .  .   8 .  Το όχημα δόθηκε για έγκριση ΕΟΚ στις : .   9 .  Τεχνική υπηρεσία που είναι αρμόδια για τις δοκιμές έγκρισης ΕΟΚ : .  .  10 .  Ημερομηνία της έκθεσης δοκιμών που συντάχθηκε από την τεχνική υπηρεσία : .  11 .  Αριθμός της έκθεσης δοκιμών που συντάχθηκε από την τεχνική υπηρεσία : .  12 .  Λόγος(οι ) για τους οποίους ζητήθηκε επέκταση της έγκρισης ΕΟΚ : .  .  13 .  Η έγκριση ΕΟΚ όσον αφορά το σύστημα κατά της εκτόξευσης νερού χορηγήθηκε/απορρίφθηκε (;):  14 .  Τόπος : .  15 .  Ημερομηνία : .  16 .  Υπογραφή : .  17 .  Επισυνάπτονται τα έγγραφα που συνιστούν το δελτίο έγκρισης τύπου, που κατατέθηκαν στην αρμόδια αρχή που χορήγησε την έγκριση ΕΟΚ, καθώς και κατάλογος των εν λόγω εγγράφων - αντίγραφο όλων ή μερικών από τα έγγραφα αυτά μπορεί να ζητηθεί με σχετική αίτηση .   18 .  Παρατηρήσεις ( αν υπάρχουν ): .  .  .  .  .  (*) Διαγράψτε τις άχρηστες ενδείξεις .   ΠΑΡΑΡΤΗΜΑ IV   ΠΙΣΤΟΤΗΤΑ ΤΗΣ ΠΑΡΑΓΩΓΗΣ - ΠΑΥΣΗ ΤΗΣ ΠΑΡΑΓΩΓΗΣ  1 .  Πιστότητα της παραγωγής 1.1 .  Καθε σύστημα κατά της εκτόξευσης νερού που φέρει το σήμα έγκρισης ΕΟΚ πρέπει να συμφωνεί με τον εγκεκριμένο τύπο . Οι αρχές που χορηγούν το σήμα έγκρισης κρατούν δείγμα, το οποίο, μαζί με το δελτίο της έγκρισης ΕΟΚ, μπορεί να χρησιμεύσει για να  διαπιστωθεί αν τα συστήματα που κυκλοφορούν στην αγορά και φέρουν το σήμα έγκρισης ΕΟΚ πληρούν τους συγκεκριμένους όρους . 1.2 .  Κάθε τύπος συστήματος ορίζεται από το υπόδειγμα και τα περιγραφικά έγγραφα που κατατίθενται όταν γίνεται η αίτηση για τη χορήγηση της έγκρισης ΕΟΚ . Συστήματα των οποίων τα χαρακτηριστικά είναι όμοια με εκείνα του πρότυπου συστήματος και των οποίων τα  λοιπά εξαρτήματα δεν διαφέρουν από εκείνα του πρότυπου συστήματος εκτός από παρεκκλίσεις που δεν επηρεάζουν τις ιδιότητες που αναφέρονται στο παρόν παράρτημα, μπορούν να θεωρούνται ότι ανήκουν στον ίδιο τύπο .  1.3 .  Ο κατασκευαστής οφείλει να εκτελεί προκαθορισμένους ελέγχους για να εξασφαλίζει την πιστότητα της παραγωγής με τον τύπο του προϊόντος που εγκρίθηκε .  Για το σκοπό αυτό ο κατασκευαστής οφείλει :  - είτε να διαθέτει ένα εργαστήριο κατάλληλα εξοπλισμένο ώστε να επιτρέπει την εκτέλεση των ουσιωδών δοκιμών,  - είτε να εκτελεί τις δοκιμές ώστε να εξασφαλίζεται η συμφωνία της παραγωγής, σε ένα εγκεκριμένο εργαστήριο .  Τα αποτελέσματα των ελέγχων για τη διαπίστωση της πιστότητας της παραγωγής θα πρέπει να είναι διαθέσιμα στις αρμόδιες αρχές για ένα χρόνο τουλάχιστον .  1.4 .  Επιπλέον, η αρμόδια υπηρεσία μπορεί να προβεί σε δειγματοληπτικούς ελέγχους .  1.5 .  Η συμφωνία της παραγωγής με τον εγκεκριμένο τύπο του συστήματος ελέγχεται υπό τις προϋποθέσεις και σύμφωνα με τις μεθόδους που αναφέρονται στο παράρτημα ΙΙ .  Οι κατασκευαστές οφείλουν, ύστερα από αίτηση της υπηρεσίας που χορήγησε την έγκριση, να θέσουν στη διάθεσή της συστήματα του τύπου που είχε εγκριθεί, με σκοπό τη διενέργεια δοκιμών και ελέγχων για να διαπιστωθεί η πιστότητα των παραγομένων συστημάτων με  αυτά που εγκρίθηκαν .  1.6 .  Θεωρείται ότι υπάρχει πιστότητα παραγωγής όταν, επί δέκα τυχαίων δειγμάτων τα εννέα πληρούν τις απαιτήσεις του σημείου 4 των προσαρτημάτων 1 και 2 του παραρτήματος ΙΙ .  1.7 .  Αν δεν ικανοποιείται η συνθήκη του σημείου 1.6, λαμβάνεται νέο τυχαίο δείγμα αποτελούμενο από δέκα μονάδες .  Ο μέσος όρος όλων των μετρήσεων του είδους αυτού πρέπει να πληροί τις προδιαγραφές του σημείου 4 των προσαρτημάτων 1 και 2 του παραρτήματος ΙΙ και καμία μεμονωμένη μέτρηση δεν πρέπει να είναι μικρότερη από το 95 % των τιμών που παρέχονται στις  προδιαγραφές αυτές .  2 .  Παύση της παραγωγής Αν ο κάτοχος μιας έγκρισης ΕΟΚ σταματήσει την παραγωγή ενός συστήματος, οφείλει να ενημερώσει αμέσως σχετικά την αρμόδια αρχή .